Publication: Magyar Közlöny
Issue: MK-2003-51 (Year: 2003, Number: 51)
Era: 1990-2004
Section: 
Paragraph Index: 58

1. A Bizottság legkésõbb minden pénzügyi év január 1-jén és június 15-én befizetési felhívást nyújt be Magyarországnak az ezen egyetértési megállapodás alapján történõ hozzájárulás befizetése céljából. Ez a befizetési felhívás az alábbi összegek befizetésérõl rendelkezik az alábbi sorrendben: — Magyarország hozzájárulása hattizenketted részének befizetésérõl legkésõbb február 20-ig; valamint — Magyarország hozzájárulása hattizenketted részének befizetésérõl legkésõbb július 15-ig. Azonban a legkésõbb február 20-ig befizetendõ hattizenketted rész kiszámítása az elõzetes költségvetési terv bevételi oldalán meghatározott összeg alapján történik: az e szerint fizetett összeg esetleges módosítása a legkésõbb július 15-ig befizetendõ összeg fizetésekor történik meg. Ezen egyetértési megállapodás végrehajtásának elsõ évében a Bizottság ezen egyetértési megállapodás hatálybalépését követõ 30 napon belül adja át az elsõ befizetési felhívást. Amennyiben a Bizottság a felhívást június 15. után adja át, abban Magyarországnak a költségvetés bevételi oldalán szereplõ összeg alapján meghatározott pénzügyi hozzájárulása tizenkéttizenketted részének 30 napon belül való befizetését írja elõ.

Source: https://magyarkozlony.hu/hivatalos-lapok/ddd666e4df6bf325e85d598bbadd8f4efbd1cd8a/dokumentumok/6582b4e68eb476545d0438d622689248c3f6285c/letoltes